# "ÓRLEÝ" (ӨРЛЕУ) БАҒДАРЛАМАСЫНЫҢ ЕРЕЖЕСІ

# Қазақстан Республикасының жоғары оқу орындарында (бакалавриат) оқуға гранттар беру туралы

**І. Жалпы ережелер.**

1.1. Қазақстан Республикасының жоғары оқу орындарында (Бакалавриатында) оқуға гранттар беруге арналған Байқау (бұдан әрі – «Байқау») «Shakhmardan Yessenov Foundation ғылыми білім беру қоры» жеке қорының (бұдан әрі – «Қор») бастамасы бойынша өткізіледі және мемлекеттік немесе кез келген басқа білім беру грантын жеңіп алмаған, табысы аз отбасылардан шыққан, келесідей бағыттар бойынша мамандар даярлау жөніндегі сыныптамаға сәйкес мамандықтардан жоғары білім алу үшін қаржыландырылады:

1. 6В05 жаратылыстану ғылымдары, математика және статистика;
2. 6В06 ақпараттық-коммуникациялық технологиялар;
3. 6В07 инженерлік, өңдеу және құрылыс салалары;
4. 6В10 денсаулық сақтау.

1.2. **Байқаудың мақсаты** - үлгерімі жақсы (аттестатта бес балдық шкала бойынша 4 (төрт) баллдан төмен баға болмауы тиіс), қазақстандық жоғары оқу орындарында (бакалавриат) одан әрі білім алу үшін аз қамтылған отбасылардан шыққан Қазақстан Республикасының мектеп/колледж түлектеріне гранттар беру арқылы «әлеуметтік лифт» құру.

1.3. Ережеде «грант» терминінің мағынасы байқау жеңімпаздарына 1 (бір) оқу жылына ақшалай төлем болып табылады. **Білім беру гранттарының саны – 10 (он),** олардың мөлшерін қор басшылығы жеке, жыл сайынғы негізде айқындайды.

1.4. **Грантқа мыналар кіреді**:

1. оқу ақысын төлеу;
2. қосымша өтеу бойынша – тамақтануға/тұруға арналған шығыстарды өтеуге арналған ай сайынғы шәкіртақы.

1.5. Жеңімпаздарды Қор ашық байқау барысында іріктейді.

1.6. Байқауды Қор жылына 1 (бір) рет өткізеді.

**ІІ. Грант ізденушілеріне қойылатын талаптар.**

2.1. Байқауға мектеп немесе колледжді бітірген (2019 жылдан кеш емес), Қазақстан Республикасының азаматы болып табылатын, жоғары білім (бакалавриат) ақысын төлеу үшін мемлекеттік, немесе кез келген басқа грант алмаған және өзінің қаржылық жағдайы және (немесе) отбасының жағдайы туралы барлық қажетті құжаттарды ұсынған аз қамтылған отбасылардан шыққан талапкерлер қатыса алады.

2.2. Бір рет грант жеңіп алған байқау жеңімпазы жалпы негізде және оқудың кейінгі жылдарында осы байқауға тағы қатыса алады.

2.3. Келесі бағыттар бойынша мамандықтар алу үшін қазақстандық жоғары оқу орнында оқуды жоспарлаған Қазақстан Республикасы мектебінің/колледжінің түлегі Байқаудың грант іздеушісі бола алады:

1. 6В05 жаратылыстану ғылымдары, математика және статистика;
2. 6В06 ақпараттық-коммуникациялық технологиялар;
3. 6В07 инженерлік, өңдеу және құрылыс салалары;
4. 6В10 денсаулық сақтау.

2.4. Грант ізденушілерінің соңғы оқу жылындағы «жақсы және өте жақсы» деген бағалары бар аттестаты немесе әріптік, пайыздық, бес балдық жүйеде оның аналогтары болуы тиіс. Қазақстан Республикасының жоғары оқу орындарына оқуға грант алу үшін Қазақстан Республикасы заңнамасының талаптарына сәйкес аттестаттың, ҰБТ сертификатының немесе колледжді бітіргені туралы дипломның көшірмесін ұсыну қажет.

2.5. Грант ізденуші өзінің мектепте/колледжде оқу кезеңінде әлеуметтік және қоғамдық іс-шараларға белсенді қатысқанын мәлімдеуі және растауы тиіс.

2.6. Ағымдағы оқу жылының 1 (бірінші) семестрі нәтижелері бойынша GPA 2.33 деңгейінен төмен бағаларға 3 (үш) пәннен артық емтихан тапсырған қазақстандық жоғары оқу орнының студенті болған Байқау жеңімпазын Қор өз тарапынан одан әрі қаржылық қолдаудан айыруы мүмкін.

2.7. Өзі оқуды жоспарлап отырған ЖОО басшыларының (ректор, проректор, университеттің ғылыми кеңесінің мүшесі, институт директоры, декан, кафедра меңгерушісі) туысы болып табылатын грант ізденушісі байқауға берген өтінімде осы туыстық байланыстарды көрсетуі тиіс.

2.8. Байқау жеңімпазы келесідей жағдайда гранттан айырылады, ал егер оны Қор төлеп қойса, ол қаражатты Қорға қайтарады:

1. ақылы негізден мемлекеттік білім беру гранты бойынша оқуға ауыстыру кезінде;
2. кез келген басқа ұйымнан грант алған кезде;
3. егер байқау жеңімпазы академиялық демалыс алатын болса;
4. кез келген форс-мажорлық жағдайларда.

**ІІІ. Грантты тағайындау тәртібі.**

3.1. Грант қаржылық қолдауға деген үлкен қажеттілікті және таңдаған мамандығын алуға ұмтылысын көрсете алатын ізденушілерге өз өмірінің және өз отбасының өмірінің сапасын арттыру мақсатында тағайындалады.

3.2. Байқауды өткізу үшін Қор сараптамалық комиссия құрады, ол байқаудың 2 (екі) кезеңінің нәтижелері бойынша шәкіртақы иегерлерін (жеңімпаздарды) іріктеуді жүзеге асырады.

3.3. Ізденушілерді іріктеуді осы Ереженің 4-бабында көрсетілген 2 (екі) кезеңнің нәтижелері бойынша сараптама комиссиясы жүзеге асырады. Сараптама комиссиясының шешімін Қордың Қамқоршылық кеңесінің мүшелері және Қордың бұйрығымен Байқау жеңімпаздарының ресми расталған тізімі түрінде бекітеді. Кезеңдер мен байқау нәтижелері Қордың **yessenovfoundation.org** интернет-сайтында және Facebook, Instagram әлеуметтік желілерінде жарияланады.

3.4. Грант Қормен келесі түрде төленеді:

* + 1. Қор ЖОО-да оқуға ақы төлеуді оның талаптарына сәйкес оқытудың 1 (бірінші) семестрі үшін жүргізеді;
		2. Оқудың 2 (екінші) семестрі үшін төлем ЖОО-ға Байқау жеңімпазының (грант алушының) ағымдағы оқу жылының 1 (бірінші) семестріндегі сессияны сәтті өткені туралы есеп беру нәтижелері бойынша жүзеге асырылады.
		3. Қор Шәкіртақыны байқау жеңімпазына (грант алушыға) тағайындаған жағдайда, 1.4-тармақтың b. тармақшасына сәйкес, **2022 жылғы қыркүйектен бастап 2023 жылғы маусымды қоса алғанда,** байқау жеңімпазының (грант алушының) жеке шотына ай сайын төленеді. Шәкіртақыны төлеуді әр келесі ай сайын Қор Байқау жеңімпазы (грант алушы) өткен айдағы шығыстары туралы есеп бергеннен кейін жүзеге асырады.
		4. **1 (бірінші) шәкіртақыны төлеуді** Қор Байқау жеңімпазына (грант алушыға) **2022 жыл қыркүйектің 1 (бірінші) онкүндігінде төлейді.**

**3.5. Байқауға қатысу үшін грантқа үміткер:**

* + 1. Қордың **yessenovfoundation.org** интернет-сайтында онлайн-өтінімді толтыру және (немесе) белгіленген нысандағы өтінімді **info@yessenovfoundation.org** қордың электрондық мекенжайына жіберу керек.
		2. **Байқауға қатысуға өтінімді толтыра алады:**
1. Ата-анасы;
2. Заңды өкілі;
3. 18 (он сегіз) жасқа толған оқуға түсуші/оқушы/студент.
	* 1. **Өтінімге келесі құжаттар тізбесін қоса беру қажет:**

**Грант ізденушінің ата-анасы және (немесе) заңды өкілі үшін міндетті құжаттар:**

* 1. жеке куәліктің сканерленген көшірмесі;
	2. грант ізденушінің әлеуметтік мәртебесін растайтын құжаттардың сканерленген көшірмелері:
1. отбасы құрамы туралы анықтама;
2. зейнетақы туралы анықтама: жасына байланысты, мүгедектігі бойынша (бар болса);
3. жәрдемақы туралы анықтама: асыраушысынан айырылу бойынша, көп балалы болу бойынша, бала күтімі бойынша, жұмыссыздық бойынша, АӘК және Қазақстан Республикасының заңнамасына сәйкес өзге де негіздер бойынша (болған жағдайда);
4. кәсіпкерлік объектісінің болуы немесе болмауы туралы анықтама;
5. өтінім берілген күнге зейнетақы аударымдары туралы грант ізденушінің заңды өкілінен және (немесе) ата-анасынан үзінді көшірме;
6. тұрғын үйдің, автомобильдің, қосалқы шаруашылықтың, т.б. болуы/болмауы туралы ақпарат.

**Грантқа үміткер үшін міндетті құжаттар:**

* 1. жеке куәліктің сканерленген көшірмесі;
	2. келесілерден тұратын мотивациялық хат:
		1. өзі және отбасы туралы; қызығушылықтары мен әуестігі, өзінің жетістіктері туралы ақпарат;
		2. оқу ақысын төлеуге қаржылай көмек көрсету қажеттілігінің себептері туралы ақпарат;
		3. неліктен білім алу үшін осы мамандықты таңдадым;
		4. таяудағы 10 жылға арналған жоспарлар туралы.
	3. Орта мектепті бітіргені туралы Аттестат/колледж дипломы («жақсы және өте жақсы» дегеннен төмен бағасы бар ізденушілердің өтінімдері қаралмайды), ҰБТ тапсырғаны туралы сертификат (ЖОО-ға түсу үшін);
	4. Мүгедектігі бойынша анықтама (болған жағдайда);
	5. балалар үйі немесе Жасөспірімдер үйі тәрбиеленушісінің анықтамасы.

**Қосымша құжаттар:**

* 1. академиялық жетістіктері үшін грамоталар мен дипломдар – 2 данадан көп емес\*;
	2. 2021-2022 жж. фото:
		1. грантқа үміткердің (паспорт фотосы емес) – 1 дана.
		2. отбасының, барлық отбасы мүшелері немесе олардың көпшілігі бар фото(2019 жылдан кеш емес) – 2 дана.
	3. Қажет болған жағдайда Қор қосымша құжаттарды талап ету құқығын өзіне қалдырады.

***\**** ***Қор сертификаттардың, хаттардың және дипломдардың шектеулі санын қарастырады. Грантқа үміткер өз жетістіктерін жақсы көрсететін сертификаттарды өз бетінше таңдауы керек.***

3.6. Өтінімдер **yessenovfoundation.org** Қордың интернет-сайтында **2022 жылдың 25 сәуірінен бастап 20 шілдесі аралығында** қабылданады.

**Өтінімдерді қабылдауды Қор 2022 жылғы 20 шілдеде Нұр-Сұлтан уақыты бойынша сағат 15:00-де (GMT+6) аяқтайды. Көрсетілген мерзімнен кейін келіп түскен өтінімдерді Қор қарастырмайды.**

3.7. Байқауға қатысуға өтінім бере отырып, грант ізденушісі және (немесе) грант ізденушісінің ата-анасы және (немесе) заңды өкілі Қордың өзінің дербес деректерін өңдеуге өз келісімін автоматты түрде растайды.

3.8. Грант атаулы болып табылады және оны Байқаудың бір қатысушысы басқасына бере алмайды.

3.9. Байқауға құжаттарды тапсыру грант ізденушісінің байқау бағдарламасының мақсаттарын бөлісетінін және осы Ережеде баяндалған байқауды өткізудің барлық шарттарымен өзінің келісетінін растайтынын және оларды толық орындауға дайын екенін білдіреді.

3.11. Байқауға өтінімдер 2 (екі) тілде қабылданады: қазақ және орыс тілдерінде.

**IV. Байқаудың іріктеу кезеңдері.**

4.1. Байқау 2 (екі) кезеңнен тұрады, олардың әрқайсысы аяқталғаннан кейін жеңімпаздар анықталады.

4.2. **Байқаудың бірінші кезеңі -** 2022 жылғы 20-25 шілде аралығында өткізіледі**:**

1) көрсетілген мерзімде келіп түскен барлық өтінімдерді сырттай тәуелсіз сарапшылармен келесідей өлшемшарттар бойынша бағаланады:

1. өтінім сапасы;
2. қаржылық мәртебесі;
3. колледжді бітіргені туралы аттестаттың/дипломның орташа балы;
4. ҰБТ балы;
5. оқуға және мамандық алуға мотивация;
6. тағы басқа.
7. Байқаудың екінші кезеңіне өткен үміткерлер Қордан электрондық поштаға хат алады. Байқаудың екінші кезеңіне өткендердің тізімі Қордың сайтында: **yessenovfoundation.org** және Қордың Facebook, Instagram әлеуметтік желілерінде жарияланады. Байқаудың бірінші кезеңінің қорытындысы бойынша кемінде 20 (жиырма) үміткер іріктеліп алынады.
8. Байқаудың бірінші іріктеу кезеңінің нәтижелері **2022 жылдың 28 шілдесінен** кешіктірілмей жарияланады.

4.3. Байқаудың екінші кезеңі **2022 жылғы 03-17 тамыз аралығында** өткізіледі:

1) Байқаудың екінші кезеңінің қатысушыларымен әңгімелесу өткізіледі. Әңгімелесуді Қордың сарапшылары мен қызметкерлері жүргізеді. Егер ізденуші 18 (он сегіз) жасқа толмаған жағдайда әңгімелесу оның ата-анасының және (немесе) заңды өкілдерінің қатысуымен өткізіледі.

**Бұл кезеңде байқау ізденушілерінің келесі қасиеттері бағаланады:**

1. міндеттерді қою кезіндегі нақтылық және дәлелділік;
2. оқу қабілеті және жаңа ақпаратты тез қабылдау және талдау қабілеті;
3. эмоционалды интеллект;
4. эмпатия;
5. ұйымдастырушылық қабілеті;
6. коммуникативтілік;
7. жаңа жағдайға бейімделу және стандартты емес шешімдерді табу мүмкіндігі;
8. белсенді өмірлік ұстаным;
9. қазақ, ағылшын және орыс тілдерін білу деңгейі;
10. және т.б.

2) Әңгімелесудің ұзақтығы - 60 (алпыс) минутқа дейін. Әңгімелесу интерактивті коммуникация тәсілдері арқылы жүргізіледі. Әңгімелесу нәтижелері бойынша бағдарламаның жеңімпаздары, 10 (он) адам анықталады.

4.4. Байқау жеңімпаздарының тізімі yessenovfoundation.org Қордың интернет-сайтында және Facebook, Instagram Қордың әлеуметтік желілерінде **2022 жылғы 18 тамызда** жарияланады.

**V. Грант алу шарттары және оны төлеу тәртібі.**

5.1. Қор байқау жеңімпазымен ЖОО-ға түсу туралы құжатты ұсынғаннан кейін демеушілік көмекке келісімшарт жасасады. Егер байқау жеңімпазы 18 (он сегіз) жасқа толмаған болса, онда қор демеушілік көмек келісімшартын оның ата-аналарымен және (немесе) заңды өкілдерімен жасасады.

5.2. Демеушілік көмекті төлеу қор мен байқау жеңімпазы арасында жасалған, ЖОО студенті болған келісімшарттың негізінде ғана жүргізіледі. Оқуға ақы төлеуді Қор ЖОО-ның есеп шотына жүргізеді. Қор Шәкіртақыны төлеуді осы Ереженің 1.4-тармағының б) тармақшасына сәйкес Байқау жеңімпазының банктік шотына жасайды.

5.3. Байқауға және (немесе) Ережеге қатысты барлық сұрақтар бойынша Қордың уәкілетті тұлғаларына хабарласыңыз:

- **Ирина Грищенко,** электронды пошта: irina.g@yessenovfoundation.org, телефон: +7 771 775 18 15;

**- Султан Айгерім Айдарқызы**, электронды пошта: aigerim.s@yessenovfoundation.org, телефон: +7 701 627 96 07.

5.4. Қор байқау жеңімпазы білім алатын ЖОО-дан Қордың білім беру грантының қаражатына білім алатын байқау жеңімпазына (грант алушыға) қатысты қосымша мәліметтерді және (немесе) құжаттарды сұрай алады.

5.5. Ұсынылған ақпарат және (немесе) құжаттар шындыққа сәйкес келмеген жағдайда, Қор ұсынылған ақпаратты кез келген заңды тәсілдермен тексеру және байқау бағдарламасынан грантқа кез келген ізденушіні алып тастау құқығын өзіне қалдырады.

5.6. Қор Қордың білім беру гранттарына байқау ізденушілері бойынша қабылданған шешімдердің себептері туралы түсіндірмелер бермеу құқығын өзіне қалдырады.